กลอเรีย ลิม

กลอเรีย ลืม บีบีเอ็ม (ค.ศ. 1930 – 11 กรกฎาคม ค.ศ. 2022) เป็นนักวิทยาเชื้อราชาวสิงคโปร์ งานวิจัยของเธอมุ่งไปที่เห็ดราเขตร้อน เธอเป็นผู้สร้างแหล่งข้อมูลตัวอย่างเห็ดราท้องถิ่น ลิมถูกเลือกให้เป็นคณบดีของคณะวิทยาศาสตร์มหาวิทยาลัยสิงคโปร์ (ปัจจุบันใช้ชื่อมหาวิทยาลัยแห่งชาติสิงคโปร์) โดยเป็นผู้หญิงคนแรกที่ได้รับตำแหน่ง หลังเกษียณ เธอกลายเป็นผู้อำนวยการคนแรกของสถาบันการศึกษาแห่งชาติสิงคโปร์ และยังช่วยในการก่อตั้งโครงการปริญญาของมหาวิทยาลัย เธอดำรงตำแหน่งในคณะกรรมการบริการสาธารณะเป็นกรรมาธิการหญิงคนแรกเป็นเวลา 14 ปี จากนั้นดำรงตำแหน่งเป็นผู้จัดการทั่วไปของหน่วยงานการไกล่เกลี่ยชุมชนเป็นเวลา 8 ปี เธอได้รับการยกย่องจำนวนมากและได้รับรางวัลสำหรับการมีส่วนร่วมต่อวิทยาศาสตร์และการพัฒนาการศึกษาในประเทศสิงคโปร์

 ชีวิตวัยเด็กและการศึกษา 
กลอเรีย ลิม เกิดในประเทศสิงคโปร์เมื่อ ค.ศ. 1930 โรงเรียนหญิงล้วนที่เธอเข้าศึกษาไม่ได้สอนวิชาวิทยาศาสตร์ ทว่าเธอก็สำเร็จการศึกษาปริญญาตรีด้านพฤกษศาสตร์จากมหาวิทยาลัยสิงคโปร์พร้อมเกียรตินิยมอันดับ 1 ใน ค.ศ. 1954 เธอได้รับอนุปริญญาด้านการศึกษาใน ค.ศ. 1956 และสำเร็จปริญญาโทด้านโรคพืชใน ค.ศ. 1957 จากมหาวิทยาลัยมาลายาในกัวลาลัมเปอร์

ลิมเริ่มสอนที่ Raffles Girls' School จากนั้นเธอถูกจ้างให้สอนที่มหาวิทยาลัยมาลายาร่วมด้วย เธอได้รับรางวัล Inter-University Council Fellowship ซึ่งให้เธอเข้าศึกษาต่อที่มหาวิทยาลัยลอนดอน ลิมได้สำเร็จการศึกษาระดับปริญญาเอกเมื่อ ค.ศ. 1961 จากนั้นเธอศึกษาต่อที่มหาวิทยาลัยแคลิฟอร์เนีย เบิร์กลีย์ภายใต้ทุนฟูลไบรท์ระหว่าง ค.ศ. 1966 ถึง 1967 จนเป็นนักวิทยาเชื้อรา

 งานด้านวิทยาศาสตร์ 
หลังกลับไปยังประเทศสิงคโปร์ ลิมได้กลายเป็นผู้เชี่ยวชาญเกี่ยวกับเชื้อราและได้ก่อตั้งแหล่งเก็บข้อมูลเกี่ยวกับสปีชีส์ของเชื้อราท้องถิ่น เธอเขียนบทความวิจัยนับร้อยและยังเป็นที่ปรึกษาให้กับมหาวิทยาลัยและธุรกิจทั้งในประเทศสิงคโปร์และต่างประเทศ เธอเป็นหนึ่งในคณะกรรมการที่ปรึกษาของบริษัทที่พัฒนาเห็ดที่มีคุณสมบัติเป็นยา และยังช่วยเหลือกระทรวงกลาโหมสิงคโปร์เมื่อหลุมหลบภัยเก็บของขึ้นรา หลังเกษียณแหล่งรวบรวมสปีชีส์ต่าง&hairsp;ๆ ได้ถูกแยกและทำลายทิ้ง

 อ้างอิง 

 บรรณานุกรม 


 แหล่งข้อมูลอื่น 

 WorldCat Publications

หมวดหมู่:ศิษย์เก่าจากมหาวิทยาลัยลอนดอน
หมวดหมู่:ศิษย์เก่าจากมหาวิทยาลัยแห่งชาติสิงคโปร์
หมวดหมู่:ศิษย์เก่าจากมหาวิทยาลัยมาลายา
หมวดหมู่:ศิษย์เก่าจากมหาวิทยาลัยแคลิฟอร์เนีย เบิร์กลีย์
หมวดหมู่:นักวิทยาศาสตร์ชาวสิงคโปร์
หมวดหมู่:บุคคลจากมหาวิทยาลัยแห่งชาติสิงคโปร์